Skil die patat en kook dit tot sag. Druk dit fyn met aartappeldrukker – gooi melk en margarien by tot dit die tekstuur is waarvan jy hou. Meng die sout, kaneel en neut by. Skep uit in ‘n gesmeerde oondvaste bak en maak gelyk. Gooi die suiker bo-oor. (Afhangende van jou bak kan dit meer of minder wees – dit moet ‘n dun laag oor die patat vorm.) Plaas onder die roosterelement van die oond en grill tot die suiker gesmelt is – hou dit dop, dit brand maklik. Verwyder uit die oond en laat vir 5 minute staan sodat die suiker kan hard word.
Skil die patats (en as hulle groot is, sny in groot stukke). Smelt die botter in ’n groot kastrol. Voeg die suiker by en hou aan roer tot die suiker gesmelt is. Kook die botter-suikermengsel tot ’n ligte karamel. Voeg die patats by en meng goed met die karamel. (Die karamel sal effens hard word wanneer jy die patats byvoeg, maar die vog in die patats sal dit weer loperig maak.) Voeg die kaneelstokkie by en geur met ’n bietjie sout. Stel jou stoofplaat op ’n lae hitte en sit ’n deksel op die kastrol. Moenie die patats roer nie, want dit kan uitmekaar val en jy wil dit heel hou. Skud so elke nou en dan die kastrol sodat die patats bedek word met die karamel. Kook die patats tot sag, maar moenie té lank kook nie – dit sal dan soos ’n moes word.
Amanda Cronje : Ek moet by sê ek het die patats in die melk, botter, vanilla en suiker tot gaar gekook. Na ek dit fyngemaak het het ek die eier bygegooi